“….የሮማ ኢምፓየር መነሻ አስተሳሰብ ለእናት ሃገር ጥቅም ሲባል በሃይል የበላይ በመሆን ደካማ ህዝቦችንን መበዝበዝ የሚለው ነው። ለሹማምንት የተሻለ ኑሮ መፍጠር እስከተቻለ ድረስ የትኛውም አይነት ሁከትና ኢፍትሃዊነት ጉዳያቸው አይደለም። ታዋቂው ‘የሮማ ፍትህ’ ፍትህ ለሮማውያን ብቻ የሚል ሃሳብ ያነገበ ነበር። በግልጽ እንደሚታየው እንዲህ አይነቱ አመለካከት ሊመነጭ የሚችለው መሰረቱ ሙሉ በሙሉ ቁሳዊ ከሆነ የሕይወትና ስልጣኔ እይታ ነው- ለመንፈሳዊ እሴቶች እንግዳ ከሆነ አስተሳሰብ /አዕምሮ/ የተወለደ ቁሳዊነት። ሮማውያን በእውነቱ ከሆነ ሃይማኖትን አያውቁም ነበር። ባህላዊ አምላኮቻቸው ለማህበራዊ ስምምነት ሲባል በዝምታ ተቀባይነት ያገኙ የግሪክ ጥንታዊ እምነት ኩረጃዎች ናቸው። አማልክት የማህበረሰቡ የእለተ ተእለት ኑሮ /እንቅስቃሴ/ ዉስጥ ጣልቃ እንዲገቡ በምንም መልኩ አይፈቀድላቸውም። በቄሶቻቸው አማካኝነት አማልክቱ ስለወደፊቱ ዕጣፈንታ ከመተንበይ ባለፈ በሰዎች ላይ የሞራል ድንጋጌዎች አይጭኑም ነበር።”
